NETFLIX PRÆSENTERER
...transportandelen udgør omkring 3% af et lands bruttonationalprodukt
men et godt transportsystem er påkrævet for at fremme den økonomiske vækst
og dets udvikling, eller mangel på samme, vil utvivlsomt påvirke vores...
ENUGU, NIGERIA
Luk vinduerne, luk vinduerne!
- Hov, hvad nu? - Kom, frøken, kom!
- Hvad? - De slås udenfor, det er alvor.
Skal vi smide ham på jorden?
Hold nu op!
Hold op!
Hvem står for dette? Stop nu!
Så, ti stille.
Lad ham være.
Igwe, giv slip på det fjols.
Gå indenfor.
Vi har kørt passagerer til holdepladsen her siden i morges.
Giv os nu vores penge, så vi kan gå.
Ellers vil ingen af busserne forlade holdepladsen.
I, de riges børn...
som kommer tilbage fra Amerika.
Lad mig spørge...
er det sådan, I driver forretning?
Når man kommer til Nigeria, så opfører man sig som de indfødte.
Nemlig!
Ellers...
Jeres opførsel. hvem har gavn af den?
Hvem?
Se på alle disse ansigter
det er deres liv
du er ved at gøre ende på lige nu.
Til hvad nytte?
Hvad går vores forretning ud på?
At bringe folk fra det ene sted til det andet.
Vi bidrager til samfundet.
Så...
du siger, at du er nigerianer? Hm?
Opfør dig som en nigerianer,
kom tilbage og lad os tale sammen som civiliserede mennesker.
Gå. I skal nok få jeres penge
men vær søde at gå hjem,
og lad os komme videre.
God tale, frøken.
Hørte I hende?
Vi får se, hvad der sker.
Lad os gå, brødre.
I har ikke behandlet os rimeligt.
Vi kommer tilbage.
Er I ikke længere "Familien Obiagu"?
Lad os komme afsted.
Godmorgen.
Godmorgen. Velkommen.
Jeg synes, vi skal begynde nu.
Jeg ved lige så meget som Adaeze om denne præsentation.
Hun kan slutte sig til os senere.
Godmorgen, de herrer. Chef. Velkommen.
- Hvordan har du det? - Velkommen.
TRANSPORTMINISTERIET
Vi er nødt til at begynde nu.
- Fint, fint. Lad os gå i gang. - Okay.
- Godt. Altså, angående forsl... - Undskyld. Undskyld.
Der er hun.
Undskyld, jeg kommer for sent. Undskyld.
Okay.
Undskyld, far.
Okay. Skal vi...?
Lionheart Transport,
Nigerias største transportselskab.
Med over 200 busser og 50.000 passagerer ugentligt,
har vi skabt en tradition for sikkerhed og komfort.
Fra Enugu til alle Nigerias 36 stater,
er vi parat til at vokse i takt med havnebyen.
Derfor er vi det bedste valg til den foreslåede hurtigforbindelse,
BRT, der er under udvikling i staten Enugu.
Vores flåde er omfattende, og vores personale har stor erfaring.
LIONHEART DEN RIGTIGE MÅDE AT REJSE PÅ
Det var...
virkelig imponerende.
Det er det bedste forslag, vi hidtil har set.
Vi aftaler et møde med ministeren for at få det sidste på plads.
Jeg tror, vi har fat i noget her.
Chef, De må være en stolt far.
Selvfølgelig er jeg virkelig stolt af min datter.
Hun er sin fars datter.
Tillykke.
Den smukkeste.
Fint, vi forlader jer nu. Jep.
- Det er okay. - Ej.
- Chef! - Far, far?
Far? Far, hvad er der i vejen?
- Chef! - Hvad sker der?
- Få fat i nogen. - Vent.
- Far? - Chef?
- Far, hvad... - Ring efter hans læge. Ring...
Deres selskab, IG Motors,
konkurrerer sammen med Lionheart
om den nye kontrakt med staten Enugu om BRT-forbindelsen.
Med hensyn til den seneste nyhed
om Obiagus pludselige sygdom,
tror De så, at dette vil være til fordel for Deres firma?
Årh, hold op, unge mand!
Det er hverken rette tid eller sted til den snak.
Lad mig dog sige så meget,
som at vores transportafdeling
er en af landets mest fremgangsrige.
I skal vide,
at IG Motors
har kapacitet til at indgå nye kontrakter
eller om nødvendigt overtage nye selskaber,
i folkets interesse.
Med selskaber, mener du så Lionheart?
Unge dame,
Dette er hverken rette tid eller sted.
Men jeg vil dog udtrykke min dybeste medfølelse...
Undskyld, mine bedste ønsker...
Hør engang, hvad den tåbe står og siger?
Jeg har sagt det til dig så mange gange: du skal tage den med ro.
Han kondolerer.
Tag det roligt.
Jeg har bedt dig om det utallige gange.
Han har helt klart betalt journalisterne.
Han vil opkøbe min virksomhed, mens jeg stadig lever.
Det bliver over mit lig.
Hvad mener du med det?
Virksomhed her og virksomhed der.
De kan tage din virksomhed, hvis det kan holde dig i live.
Så er det nok.
For pokker, Ada, jeg siger dig, det er en helt anden verden...
Når jeg først får optaget den video, bliver alt anderledes.
Det bliver en succes, hør på mig.
Kom nu, tal med far om det.
Det har du sagt om de sidste to videoer.
Vi gav dig fire millioner, og det førte ikke til noget.
Hvad er anderledes denne gang?
Mener du det alvorligt? Er det virkelig sådan, du tænker?
Lad være med at se sådan på det. Stol på mig. Jeg skal bare tale med ham.
Jeg vil tale med far, men jeg lover intet.
Tal med mor, hun kan også tale med far.
Men du ved, at han kun lytter til dig.
Det er ikke rigtigt, han lytter også til mor.
Tal med din far. Tal med ham!
Far, hvad har du gjort?
Sig til ham, at han skal hvile sig.
Far, altså, du er nødt til at hvile dig.
Jeg hviler mig ikke, før jeg har ordnet Igwe Pascal.
Så skal jeg nok hvile mig. Hvad har han nu gjort?
Ingen jobsnak her. Niks.
Mor.
Mor, vi skal lige snakke.
Sig mig, hvad er der med Igwe Pascal?
Han er ude efter kontrakten, ikke?
Det tænkte jeg nok.
Kom, kom her...
- Jeg gør ikke noget! - Sikkert.
- Jeg forsikrer dig. Far... - Kom, min ven.
Okay. Hej, far.
- Godmorgen, GM. - Godmorgen, frøken.
Tak.
- Kører LH33 igen? - Siden i går, frøken.
- Okay, godt. - Men...
Enugu-Sagamu-ruten kører med meget få passagerer.
Hvorfor det?
Jeg ved det ikke. Det har stået på i nogen tid.
Okay. Hvad med Enugu-Auchi?
Den er overrendt.
- Port Harcourt? - Det går fint.
Godt. Lad os omdirigere nogle af deres busser til de områder
så vil jeg undersøge, hvad der er i vejen.
- Udmærket, frøken. - Få efterset LH45 i mellemtiden.
- Jeg kan ikke lide de lyde, den laver. - Så gerne, frøken.
Okay. Tak.
- Godmorgen. - Godmorgen.
- Godmorgen, frøken. - Morgen.
- Tak. - Det var så lidt.
Telekonferencen begynder om et kvarter.
Bestyrelsen er allerede ved at samles i konferencelokalet.
- Okay. - Ja, frøken.
Og De skal mødes med med de eksterne revisorer kl. 13.
Jeg tror, De bliver en virkelig god direktør.
Jeg mener, Lionheart ville ikke eksistere uden Dem.
Uden at jeg vil kritisere chefen.
Min far lever stadig i bedste velgående, Onyinye.
Men tak.
Ellers noget?
Nej, nej, frøken... Om et kvarter.
Som De ved, kan jeg af helbredsgrunde
ikke varetage mine pligter for en tid.
Lionheart må klare sig, indtil jeg er på benene igen.
De har brug for en ny leder,
så Lionheart ikke mister terræn
i forhold til den udsøgte service, vi yder vores kunder.
Chef, hvis jeg må afbryde Dem her.
Jeg mener, at jeg også taler på resten af bestyrelsens vegne, når jeg siger,
at vi i høj grad respekterer Deres dømmekraft.
Vi har alle bidraget til firmaets succes.
omend nogle mere end andre.
Men... men De har ret.
Vores firma har brug for en leder med den rette vision og drivkraft
der kræves for at tage roret her i firmaet.
Du er altid meget velformuleret, Samuel, og vi er alle én stor familie.
Og familien er det ideal, jeg har baseret vores virksomhed på.
Det er i samme ånd, at jeg nu udnævner min stedfortræder.
Direktør Godswill Obiagu, min yngre bror.
Til oplysning for de, der ikke ved det,
er Godswill direktør for vores filial i Owerri.
Han vil med øjeblikkelig virkning lede den daglige drift
af de forskellige afdelinger,
mens min datter, Adaeze, vil forblive på sin post som Logistikdirektør.
Goddag til Dem alle og held og lykke.
Hej, allesammen.
Mine bedste ønsker.
Tak.
Undskyld, chef.
Jeg hedder Samuel Akah,
jeg er Direktør for Teknologisk Afdeling.
Lad mig lykønske Dem med udnævnelsen.
Hvis De har brug for noget, så husk, at De kan regne med mig.
Jeg er imponeret.
Javel.
Men... endnu engang velkommen.
Onkel.
Adaeze!
Du ser godt ud.
- Det er længe siden, jeg har set dig. - Ja.
Du kunne sagtens melde dig til en skønhedskonkurrence og vinde.
Tak, onkel, men jeg har nok at se til
- med... virksomheden. - Ja, det ser jeg.
- Det ser godt ud. - Hvordan har tante og børnene det?
De storsmiler allesammen.
- De har det fint. - Okay. Velkommen.
- Ja... - Tillykke, og...
Jeg er nødt til at gå...
Jeg er lidt bagude.
Det er helt i orden. Du gør bare lige, hvad du vil.
Jeg vil gå en tur rundt i firmaet for at se på det hele.
Okay. Vi ses.
Jeg er virkelig ked af det, frøken.
Jeg troede virkelig, at Deres far ville gøre Dem til den næste Direktør.
Det gjorde jeg også.
Frøken, skal jeg omlægge Deres... møde?
- Godmorgen. - Godmorgen.
Ada.
Er du ikke på arbejde?
Godmorgen, mor. Jeg er på vej.
Jeg skal bare lige tale kort med far.
Din far sover.
Det ved jeg, men det haster.
Det er jeg klar over...
Men hvis det har med arbejdet at gøre, må du altså tale med din onkel først.
Det... det handler om onkel... Vent.
Du vidste, at onkel Godswill ville komme?
Ja... din far og jeg snakkede om det.
Jeg forstår det ikke. Hvad laver han her?
Ret ryggen!
Kom. Lad os tale om det.
- Jeg... forstår det simpelthen ikke. - Kom, så taler vi om det.
Sæt dig, Ada.
Ada-nna ya.
Din onkel er her kun for at holde opsyn.
Hvem skal han holde opsyn med, mor?
Hvis han står for det hele, hvad nytter det så, at jeg er der?
Min datter,
det er altid godt med en hånd mere.
Din far startede virksomheden sammen med din onkel, ved du.
Ja, men jeg har arbejdet side om side med far i over syv år.
Jeg burde være fungerende Direktør.
Jeg er sikker på, at han har sine grunde, og du må så bare stole på ham.
De grunde eksisterede garanteret ikke, hvis Obiora var i mit sted.
Ret dig op.
Og hold så din mund.
Tænk, før du taler.
Tænk dig om.
Din far elsker og værdsætter dig, og det ved du godt.
Hans grunde har intet at gøre med, at du er en kvinde.
Det virker bare ikke fair.
Jeg arbejder virkelig hårdt.
Det er okay.
Din onkel er her udelukkende for at støtte dig.
Og du kan tro, jeg vil støtte.
- Goddy! - Abigail.
Så du er kommet, fordi du hørte, at Ernest er syg?
Er det sådan, du byder mig velkommen?
Hvis du ville se mig, var du kommet til Owerri.
Okay, du vinder. Men det sker ikke igen, husk det.
- Vi får se. - Men det er godt at se dig.
Se bare. Flotter fyr.
Ada-nna, du sagde ikke, at du forlod kontoret.
Du ved, at vi ikke kan være væk samtidig.
Se bare!
Jeg går nu.
Nå, går du nu?
Fordi jeg mindede dig om det?
Vent.
Vi følges ad.
Hør engang, maden er klar. Bitterbladsuppe og yamsmos.
Jeg er ikke sulten lige nu.
Lad mig se direktøren først, så kan vi tale om mad senere.
Okay.
Hvad med Obiora?
Obiora sover i musikstudiet. Det er der, han bor.
Det hører til hans måde at leve på.
Onkel, far sover.
Så går jeg op og sover med.
Men du sagde, at han sov?
Du skal aldrig skille to brødre.
Hv...?
Chef, er du der?
Jeg er kommet!
- Velkommen. Hvordan har familien det? - De har det fint.
Godmorgen, far.
- Adaeze, min datter, hvordan har du det? - Fint.
-Hvordan med dig?
Jeg tror, det går fremad, takket være Gud
og den inspiration jeg får fra min brors nærvær.
Det går bedre i dag.
Er der noget, du vil fortælle mig? Noget, du vil sige?
Nej, jeg kom bare for at se til dig.
Det er meget betænktsomt.
Tak, skat, Gud velsigne dig.
- Jeg tager tilbage til kontoret nu. - Det er min datter.
Vi ses, onkel.
Odogwu, jeg tror, noget foruroliger hende, hun er ikke glad.
Jeg ved, at hun ikke er glad.
Og jeg forstår hende godt.
Adaeze må forstå, at livet ikke altid går som forudset.
Jeg tilkaldte dig for at hjælpe Adaeze.
Så du kunne komme og hjælpe hende.
Det er en god beslutning.
Når det handler om familien, er vi alle på den samme rejse.
Sandt nok.
VÆKKEUR, UDSÆT
Hvor er de allesammen?
In the morning Early in the morning
In the morning
I will rise and praise the Lord
Hallelujah
In the morning
Early in the morning
In the morning
I will rise and praise the Lord
In the morning
Early in the morning
In the morning
I will rise and praise the Lord
Ser I, jeg vil ændre en masse her på stedet.
Vi må have indført andagt. Okay.
Nu, hvor I alle er blevet styrket,
har fået et brusebad
af velsignelser fra Gud, som har opfrisket jer,
skal I gå tilbage til jeres pladser
som mennesker, der er blevet velsignet. Amen!
Afsted, afsted,...
Lovet være Herren!
Ada-nna.
Morgen.
Ser du, det undrer mig, og jeg prøvede...
at advare dem mod at undlade dette.
Det handler ikke blot om penge. Gud sørger for pengene.
Forstår du, hvad jeg mener?
Ja, jeg kan godt se det.
Han skabte en masse forbedringer.
Bare for at opvarme stedet.
Hvad er dit program i dag?
Hvordan lyder dagsordenen?
Vi begynder med det vigtigste, vi må finde dig en plads.
Jeg har ikke glemt, at jeg må have et kontor.
Du får naturligvis fars kontor, som ligger lige her.
Odogwus kontor, nej, lad være med det.
Odogwu er virksomhedens orakel,
Jeg er ikke kvalificeret til at tage hans plads, nej.
Hør, jeg behøver ikke noget særligt.
Se her, denne plads er perfekt til mig.
Det er helt fint.
Det er fint.
Er du sikker, onkel?
Hør, Ada-nna, hvis du skal bruge insektgift
mod kakerlakker, slanger og skorpioner
så skal du anbringe dig i en strategisk stilling.
Dette er en strategisk position, hvor jeg kan overskue alle.
Bare tag det roligt.
Okay. Hvis du insisterer.
Jeg insisterer, min kære.
Ingen problemer. Jeg arbejder her.
Frøken?
De eksterne revisorer er på vej op nu. Lige nu.
Okay. Jeg er på mit kontor.
Onkel, jeg har et møde med de eksterne revisorer.
Måske har du lyst til at være med?
- Er det nødvendigt? Jamen, hvis det er... - Ja, kom venligst. Jeg beder dig.
Godt, så.
En kamæleon. Fremragende.
Tak, fordi I kunne komme.
Vores nuværende situation taget i betragtning
kan De så sige noget om, hvor slemt det ser ud?
Slemt.
Sig hellere katastrofalt.
Det kunne jeg have fortalt Dem i går,
hvis De ikke havde aflyst vores aftale klokken...
12:00, vestafrikansk tid.
Jeg beklager.
Det var en nødsituation, jeg var tvunget til...
Vi har alle nødsituationer, frk. Obiagu.
Jeg havde f.eks. et hastemøde med en læge i dag klokken...
09:00, vestafrikansk tid.
Jeg må atter beklage.
Hvis vi kan genoptage...
Nej, nej, nej. Vent.
De sagde, De havde et hastemøde hos lægen.
Kunne De fortælle os, hvad det var, der hastede?
Tandblegning.
Med hvilken maling?
De tænder kan umuligt blive hvidere.
Penge ud ad vinduet.
Tilbage til tallene.
Ja.
Lionheart er voldsomt forgældet.
Forgældet?
I skylder penge væk.
950 millioner naira.
Hvad?
Det er næsten en milliard!
- Nej. - 950 millioner naira.
Deres far optog et lån fra forskellige banker sidste år.
Hvad skulle det bruges til?
Mod vores anbefaling.
Direktøren optog lån for at købe...
100 luksusbusser.
Med henblik på BRT-kontrakten, og nu skal pengene falde.
Okay.
Okay. Ingen panik. Hvad skal vi gøre?
Betale gælden.
Indenfor 30 dage.
Ellers risikerer De at miste alt.
Farvel.
Vent lidt, revisor. Revisor.
Revisor!
Nej, vent, jeg har noget at tilføje.
En milliard!
Hvorfor skulle Ernest gå ud og låne en milliard? Hvorfor?
Uden at sige noget til mig.
I denne nedgangstid.
Er du sikker på, at de mennesker siger sandheden?
Det må vi finde ud af. Jeg...
Nej, det er på tide, at... Lad os få fat i Odogwu.
Far, de eksterne revisorer besøgte os i dag.
De talte om et lån, som du optog sidste år.
950 millioner naira, far.
Ja, Odugwu.
Jeg begriber ikke, hvorfor du lånte sådan et beløb uden at sige det til nogen.
Helt ærligt!
"En mands reaktion i en nødsituation
former hans karakter."
Forstår I, hvad jeg mener?
- Vi havde brug for busser til flåden. - Enig.
Det betød udgifter.
MIt eneste valg var at gå til banken og få fat i nogle penge.
- Men far... - Du ved det godt.
Jeg synes, at du spillede højt spil.
Der er ingen garanti for at vi får kontrakten.
Det er så noget helt andet. Se, det der bekymrer mig mest,
er lånet, og hvordan banken vil forlange det tilbagebetalt.
Det er anderledes, når de kræver lånet tilbage.
De vil se blod, når de kommer efter det.
Der må have været alternativer.
Jeg er enig i det, du siger.
Jeg gik især ind i denne branche
for at bringe folk til deres destinationer bekvemt...
og med stil.
Det er blevet en tradition i vores virksomhed.
Hvis vi mister den tradition, mister vi alt.
Far, lige nu ser det ud, som om vi har sat alt på spil.
Du har bragt os...
Vi er i en ekstremt sårbar situation, far,
og tiden arbejder ikke for os.
Det er derfor,
jeg har besluttet at bede din onkel Godswill
om at blive en del af vores firma,
for jeg mener, at to hoveder er bedre end et.
Lad os se, hvad vi kan få brygget sammen, ok?
- Morgen. - Godmorgen, frøken.
Morning.
Godmorgen, onkel.
Du gik glip af morgenandagten.
Jeg beklager, jeg har arbejdet hele natten.
Jeg har udtænkt en plan, onkel.
Jeg kalder den min tre-punkts-dagsorden.
Okay. Det ser godt ud.
- Helt ærligt, det må jeg sige. - Jep, tak.
Og, her...
se her.
Jeg har også undersøgt noget.
Et transportfirma i Kano
har brug for at fusionere med et andet selskab i sydøst.
og vi må ikke gå glip af denne mulighed.
Jeg tror ikke, at en fusion er det, vi har brug for lige nu, onkel.
Mener du det?
Hvad har vi så brug for?
Tro mig.
Dette er en plan, som er blevet afprøvet og testet.
Den virker.
Først skal vi have forlænget de 30 dages betalingsfrist.
Som nu, teknisk set, er på 29 dage,
Og bogholderen aftaler møder med alle de banker, vi skylder penge.
Og jeg har et møde i dag. som er...
nu, så jeg må afsted.
Vi må afsted.
Nej, onkel, jeg har tjek på det.
Og var det ikke dig, der sagde, at en af os skal være her, så...
Det gælder ikke her. Hør på mig.
Hvis vi skal vinde dette slag, Ada-nna, så må vi stå sammen,
medmindre vi vil tabe.
Så... jeg står til din rådighed hvor som helst i landet.
Lad os komme afsted.
Okay.
DAG 29
Jeg beklager, men jeg kan ikke give jer udsættelse.
Jeg forsikrer Dem, vi har en god chance for at få kontrakten. Vi skal bruge tid.
Jeg beder Dem blot om at have tålmodighed med os.
Vi vil absolut...
Bliv ved med at tale.
Tal bare videre.
DAG 19
Jeg beklager virkelig. Den blev ikke godkendt.
Brug det imod dem.
Okay.
Men intet hastværk. Tag dig god tid.
Ja... Okay.
- Lige så snart, de dukker op. - Ja, jeg tror, de er her allerede.
Godt. Spild deres dyrebare tid.
Det tager jeg mig af.
- Jeg vil ikke forstyrres. - Jeg tager hånd om det.
Hvad kan jeg hjælpe Dem med, hr. og fru Obiagu?
Nej, nej, han er min onkel.
Ja, hun er min niece.
Okay, jeg forstår.
Vi er her for at ansøge om et lån.
Vi har referencerne i orden.
Vi kan stille garanti.
Men vigtigst af alt, vi har et uplettet omdømme.
Lionheart.
Uplettet omdømme. Helt sikkert.
Undskyld, hvad mener De med det?
Alle ved jo, at Lionheart er ved at gå fallit.
Og hvad med Deres far, han står i gæld til flere banker.
Så hvorfor beder De om et nyt lån?
Jo, ser De...
Vi er ikke ved at gå fallit.
Det... det er bare tiderne, der er sådan.
Det er et mindre tilbageslag, vi klarer det.
Det er okay; det er, hvad jeg forventer, at I siger.
Hør engang, som direktør
kender vi til låneprocessen.
Vi er ikke børn.
Sig bare, hvad der skal til for at få lånet. Færdig. Helt enkelt.
Jeg forstår virkelig ikke.
Hvad er det, De ikke forstår?
Jeg giver til dig, du giver til mig.
Det er giv og tag. Alt har en pris.
Selv livet har en pris. Sig, hvad der skal til.
- Onkel, hvad gør du? - Jeg forhandler.
Det er okay, men jeg håber, at De ikke prøver at bestikke mig.
- Åh, Gud! - Åh, nej... Han vil ikke...
Hør, hvad mener De med det?
Sig, hvad det er, De forventer,
Så skal De få det. Nævn Deres pris, sagde jeg.
Det er helt i orden. Tag det roligt. Hvad mener De?
- Hvad som helst. - Min pris?
Ja, Deres pris.
Jamen...
Deres niece ser ikke så dårligt ud.
Undskyld?
Jeg mener, hun er egnet.
Min pris.
Onkel, det skulle du ikke have gjort.
Afskyeligt.
Ja.
Slog han dig?
Sikke en brutal fyr.
Jeg forstår.
Hvilken politistation?
Hallo!
Undskyld.
Ved du, hvem du leger med? Gør du?
Du er færdig.
Onkel, vær nu sød, gør ikke situationen værre.
- De har ret, vi har uret. - Hvem siger det?
Du kan ikke bare bestikke og slå på folk.
Slog jeg ham? Det var bare et slapt tjat.
Hvis jeg havde slået ham, var han indlagt nu.
Han mener det ikke alvorligt.
Af og til kan et enkelt velrettet slag bringe en mand til fornuft.
Sergent.
Ada. Tag det roligt. Jeg ved, hvad jeg gør. Hold op med at bebrejde mig, mens de er til stede.
Din far vidste, hvad han gjorde, da han inddrog mig.
Når jeg siger en ting, skal du bare sige det modsatte.
Der er ingen, der er kommet efter dem.
Ingen overhovedet.
- Jeg har lige et kort møde. - Okay, sir.
- Jeg kommer tilbage. - Javel.
POLITI
Onyinye! Hvor er det godt, du kom!
Jeg tror ikke mine egne øjne, at de har låst jer inde, som...
Ved du, hvem hun er? Ved du overhovedet...
Det er okay, Onyinye, Jeg har det fint.
- Betal nu kautionen og lad os gå. - Vi har et lille problem, frøken.
Der er et hastemøde i gang lige nu på kontoret.
- Hvorfor dog det? - Jeg ved det ikke.
Hvem har godkendt det?
Samuel. Og Igwe Pascal er i bygningen.
Slanger! Skorpioner!
Skynd dig! Betal og lad os komme ud herfra
Samuel.
Ada-nna, hvem er denne Igwe Pascal, og hvad vil han?
Jeg ved det ikke, onkel, men det er helt sikkert ikke godt.
Frøken, han vil ikke lade mig betale kautionen.
- Hvorfor? - Jeg ved det ikke.
Hvad er der i vejen?
Min overordnede er her ikke, frøken.
Jeg kan ikke løslade mod kaution, hvis han ikke skriver under.
Så hvis sergenten pludselig dør i en ulykke,
vil vi alle dø, fordi han ikke er her.
Det er jo latterligt. Vi er klar til at gå herfra.
Frøken, hav venligst tålmodighed. Han kommer snart tilbage.
Kon nu, løslad os! Er du vanvittig?
- Løslad min frøken, betjent! - Vi betaler med det samme.
Hør, dette er en nødsituation. Vi er nødt til at komme herfra, så...
Hør, hvad vil du have?
Sig, hvad du vil have, men vi må afsted, vær nu sød!
Ada-nna, er det dig, der taler? Du...
bestikker ham?
Det her er noget andet, onkel. Okay, sig frem.
Frøken, jeg forstår.
Men problemet er...
hvis min overordnede kommer og ser, at der mangler to fanger,
- vil han fyre mig. - Så jeres arrest er baseret på tal?
Én mand, én kvinde.
Er det det, du siger?
En mand og en kvinde, siger du? Så vil han se en mand og en kvinde.
Åbn bare døren.
Jeg hedder...
Igwe Pascal.
Det er ingen hemmelighed længere,
at jeg er interesseret i Lionheart.
Desværre...
har dette firma...
mistet sin vision
og sit formål.
Dets modus operandi stammer fra '40erne.
D'herrer og damer,
Jeg er her for at skabe forandring.
Sergent.
Javel, sir!
Hvad gør han her?
Ovenikøbet i min fars stol?
Rolig nu.
Hr. Igwe Pascal er her, fordi jeg har inviteret ham.
Og fordi han...
har noget meget vigtigt at meddele bestyrelsen.
Luk den kloak, du kalder din mund!
Det er kun en albinorotte som dig, der kan finde på at underløbe firmaet.
Bestyrelsen ved alt om misligholdelsen af lånet.
Hvordan kunne I forholde dem det? Hvordan kunne I være så ansvarsløse?
Jeg... kan forklare det hele.
Det er bare et mindre problem, og det er under kontrol.
Desværre for jer,
er hr. Igwe Pascal kommet som sendt fra himlen.
Nu har hr. Pascal fremsat det yderst generøse tilbud
at opkøbe Lionheart og inkorporere firmaet i IG Motors.
Et opkøb til tre milliarder naira.
Jeg ville selv slå ind på denne kurs
meget hurtigt, i betragtning af den begrænsede tid, vi har tilbage.
Og lad os ikke glemme Obiagu-familiens seneste nederlag.
- Om jeg må bede! - Men!
Hvis jeg skal være ærlig, kan jeg ikke sige...
at jeg stoler på Obiagu-familiens evne til at...
tilvejebringe det lederskab, dette firma har brug for.
Jeg kaldte dig en skorpion, men du er værre endnu.
Du er en slange!
Du er en vampyr.
D'herrer, der er ingen grund til skældsord.
Jeg er en travl forretningsmand.
Jeg har ikke tid til det her.
Banken har givet Dem to uger.
Jeg giver Dem 10 dage til at beslutte, hvad De vil.
Farvel, d'herrer.
Jeg følger Dem ud.
Lad ham være! Det er sådan, forrædere er.
Sirs, Madam.
Lyt venligst ikke til den mand.
Min far byggede dette firma med mod og tillid som grundlag,
og nu beder jeg jer om at stole på mig.
Min onkel har tjek på det her.
De beder os om at stole på Dem.
Deres familie har ikke udvist den fornødne imødekommenhed
- overfor bestyrelsen. - Lige præcis.
Det er ikke rart at høre om et sådant lån fra en udenforstående.
Afgjort ikke.
- Vi nærer stor respekt for Deres far. - Korrekt.
Men... for firmaets fremtids skyld,
Har vi intet andet valg end at overveje hr. Pascals tilbud.
Hvem siger, at De ikke har noget valg?
Vi har et valg. Hør... Og vi har kun ét valg,
...at tilbagevise hans forslag. - Nej.
- Afslå hans tilbud. - Nej!
Hør, hvis firmaet falder i hænderne på Igwe Pascal,
kan jeg forsikre Dem om, at det vil blive en skygge af sig selv.
Lionheart vil ikke længere være den virksomhed, De kender i dag.
Det er sandt.
Så vil De ikke nok give os en chance for at rette op på tingene?
Vi beder Dem.
Igwe Pascal gav jer 10 dage.
- De får 10 dage. - Ja.
- 10 dage er fint. - Det er okay.
- Nej, selv 10 dage vil ikke... - Vi accepterer.
- 10 dage? - Jeg synes, det er temmelig improviseret...
Og, undskyld, men i den nærmeste fremtid, d'herrer...
Så...
Du skal ikke være nedslået. Du har...
Du har gjort alt, hvad nogen kvinde eller mand kunne gøre.
Nu synes jeg, at du skal hvile dig.
Hvile mig? Onkel, der er ikke tid til at hvile nu.
- Hvorfor? - Igwe Pascal er hensynsløs.
Han er ligeglad med Lionheart, han er kun ude efter værdierne.
Hvis den man bliver ejer af firmaet,
garanterer jeg, at mange mister deres arbejde.
Gud forbyde det!
Det må ikke ske. Det er vores prioritet.
- Hvad skulle familierne dog gøre? - Præcis.
Du var i gang med at fortælle mig om dine planer.
Jeg vil høre alt om dine planer, nu.
Jeg går ud fra, at dette er plan nr. 1.
Altså, jeg håbede, at BRT-kontrakten ville gå igennem.
Faktisk er jeg ret sikker...
BRT er som en ansættelseskontrakt. Den er ikke til at stole på.
Den kan forsvinde fra den ene dag til den anden.
Ligesom ægteskaber før i tiden...
hvor konen er doven og æder mandens rigdomme op.
Slet ikke som i dag.
Men du forstår nok ikke, hvad jeg mener.
Jo, jeg forstår det glimrende, onkel.
Det er derfor, jeg knokler. Jeg vil ikke afhænge af en mand...
Bliv ikke vred, jeg mente det ikke sådan.
Jeg bliver ikke vred, men jeg har datet mænd, som...
Du har datet mænd, som gjorde hvad?
Var de onde ved dig? Sig frem, jeg er din onkel.
- Du har datet mænd, som... - Nej, tak, onkel.
Men...
Jeg tror, jeg kender en mand, vi kan regne med.
Er du sikker?
Arinze!
Hvem er Arinze?
Undskyld mig.
Undskyld. Hvor er Arinze?
Okay, tak.
Onkel?
Vent bare her. Jeg kommer tilbage.
- Nej, lad mig komme med dig. - Nej, det er fint.
- Det er fint. Det tager kun et øejblik. - Gør det?
- Ja. - Er du sikker på, at det er okay??
Hej, hvordan har du det?
Fint, tak.
- Hej! - Hej!
Sikke en dejlig overraskelse.
- Hej. - Se nu bare.
Mig og min partner kan levere alle de køretøjer, De har brug for.
Her er vores oversigt. De kan gennemse den.
Her findes alle modelnumrene.
Vi kan levere
men kun, hvis De betaler det depositum på 30%
Okay.
- Nå, hvordan har din far det så? - Jo...
- Jeg håber, han kommer sig? - Han har det meget bedre, tak.
-Gud ske lov.
Okay, jeg forstyrrer ikke så længe, du skal jo tilbage til dine ting.
Lionheart har problemer.
Ja...
Og jeg har brug for et lån.
Sig til ham, at han skal skynde sig. Jeg vil købe mig en ny bil.
Han betaler nok hurtigt.
Vi leger ikke her. Jeg er svindler.
Hvad sagde han?
Øh, han sagde, at...
De har forretningssans, han kan lide Deres stil.
- Åh, tak! - At De har øje for en god forretning.
Tak. Det påskønner jeg.
Vi har en gæld på 950 millioner.
Ja.. Jeg håber at kunne indsamle mindst en tredjedel,
og hvis det lykkes, så...
Jeg vil give dig 500.
Hvad?
Du hørte rigtigt.
Jeg vil give dig 500.
Har du 500 millioner liggende, Arinze? Virkelig?
Nej, ikke rigtigt, men jeg skal nok få det arrangeret.
Mener du det virkelig?
Naturligvis mener jeg det.
30% er lidt over 100 millioner.
Det lyder for godt til at være sandt. Jeg ved ikke rigtigt.
Bare rolig, det er bare sådan et introduktionstilbud,
fordi det er min første handel med Dem.
Du er nødt til at holde øje med pengene, så vi kender vores andel.
Husk, Arinze skal have procenter.
Hvis jeg havde vidst det, ville jeg have lagt flere penge oveni.
For han er en pæn mand. Derfor giver jeg ham tilbuddet.
Giver ham en god pris. Forstår du?
Når først han har betalt...
Hallo!
Arinze! Hold da op. Tak!
Tak! Jeg lover, at jeg vil betale hver en penny tilbage.
- Der er denne kontrakt, som vi... - Ada.
Ada, slap nu af. Nok med al den snak om forretninger.
Hvad vil du have at drikke?
Nej, jeg må tilbage til kontoret, det er midt i arbejdstiden, så...
Helt ærligt, går du på arbejde i det tøj?
Det er en lang historie. Spørg mig ikke.
Du virker så anspændt.
Arinze, jeg er ikke anspændt. Jeg...
Du er anspændt.
Nej, jeg er ej.
Er du ikke?
Jeg kender Dem ikke, men hvis De har livet kært, skal De gå nu.
Jeg... Hvad taler De om?
Disse mænd er ikke, hvad De tror, de er.
De er svind... Hvordan siger man "lort", hvor De bor?
Kashi.
Disse fyre er to stykker kashi. Virkelig slemme.
De er svindlere. De er her for at... Jeg hørte dem tale på igbo.
De forstår ikke igbo. Så de kører rundt med Dem på igbo.
- Ved du hvad? - Hm?
Jeg tror jeg har noget, der kan få dig til at slappe af.
Og hvad er så det?
Vent. Jeg kommer straks.
Arinze?
- Lyt ikke til denne mand. - Beklager.
- Man kan se, han har drukket. - Nej, nej.
- Lad os... Vi kan forhandle. - Nej.
Red Deres liv. Red Deres penge.
Hr. Hamza. Bliv nu her.
Vi kan afslutte denne handel. - Nej-
Se, hvad I har gjort med alt det dumme fifleri.
I tilsviner igbo-folkets ry. Tag ind til jobcentret og få jer et job.
Skift tøj og bliv landmænd.
Landbruget er i vækst lige nu.
Gå ud og dyrk jorden. I sværter os til. Skammer I jer ikke?
Nej, nej, nej.
Hvor skal du hen?
Er du blevet politimand?
Vil du bare løbe væk efter at have smadret vores handel?
Lad mig sige dig noget...
Vi tilhører alle igbo-folket.
Her, Ada...
Ada?
Du skal give os 30% af pengene.
Synes I det?
- Ja. - Du ramte plet.
- Ada-nna. - Onkel, vi skal gå.
Ja, god idé.
Bliv liggende. Dumme mand.
DAG 7
Direktør.
Goddag, sir.
Jeg var netop på vej til Dem. Har De fået mine e-mails?
- Ja, jeg har. - Okay.
Men desværre,
er der ikke meget, jeg kan gøre lige nu.
Kommission for Økonomisk Kriminalitet undersøger sagen netop nu.
Direktionssekretæren er blevet sendt på tvangsorlov,
og sagt mellem os, så kommer han ikke tilbage.
Som situationen er nu,
aner jeg ikke, hvad der vil ske med BRT-projektet.
Åh, nej.
Kun Gud kan redde os ud af dette rod.
Tak.
Frøken, jeg beklager virkelig.
Mine undskyldninger til Deres far.
Dette er den forandring, vi alle tror på.
Godmorgen, frøken.
LIONHEART
DAG 6
Hallo. Onyinye?
Hvad er der i vejen?
Er hun ikke mødt på arbejde?
Lad mig være.
Jeg er ikke sulten.
Jeg kommer ind, min ven.
Mor?
Ja, min skat.
Jeg hørte, at du ikke var mødt på arbejde.
Jeg har det ikke godt.
Du har det ikke godt.
Onyinye ringede til mig.
Jeg er så træt, mor.
Jeg er udmattet.
Hvad er der virkelig i vejen?
Jeg kan ikke få udsættelse på lånene.
BRT-kontrakten er ikke lempelig.
Og hvis denne Igwe Pascal-type får fat i vores firma,
vil alle miste deres job.
Og de afhænger alle af mig, og jeg føler, at jeg svigter.
Du er end ikke kommet i gang endnu, og du føler alligevel, at du har svigtet?
Ved du, hvad din far har investeret i den virksomhed?
De udfordringer, fejltagelser og fiaskoer, han har måttet tackle?
Men han klarede det alligevel.
Hvordan er det, man siger?
Det er ikke slut, før det er slut.
Ja, mor, men jeg løbet tør for ideer. Jeg ved ikke, hvad jeg skal gøre.
Gud giver os aldrig en byrde, som han ikke har sørget for, vi kan bære.
Hvad skal jeg gøre? Hvad kan jeg gøre?
Du har din fars forretningstæft. Du er en forretningskvinde.
Sæt dig ud over dine meninger og dine følelser.
Og få jobbet gjort. Du har det, der skal til.
Gør dig den anstrengelse.
Det er altid lykkedes dig at gøre det, du har sat dig for.
Du klarer det.
Tak, mor.
Du klarer den, det skal nok gå.
Hør, få noget tøj på og kom hjem til huset,
og lad os få et godt måltid mad.
Tante Chioma er der, og hun har spurgt til dig.
- Har hun? - Ja.
Hun kom for at se til sin mand. Du kender dem,
de kan ikke være væk fra hinanden særligt længe ad gangen.
Kom nu i tøjet.
- Okay, vi ses derude. - Fint.
Godaften.
- Åh, Ada-nna! - Tante.
- Ada, du ser så godt ud. - Tak.
Hvad?
Hun ser så tynd ud. Giver I hende noget ordentlig mad?
Ser du måske ikke mad her? Du spørger, om hun får nok?
Lad ikke din far og din onkel slide dig op.
Tag det roligt.
Giv nu ikke nogen skylden. Hun går til gymnastik.
Gymnastik?
Det er moderne. Det er det, man gør nu om dage.
Fitness.
Jeg har hørt, at John Boscos ældste datter
skal giftes næste måned.
John Bosco så på sin svigersøn
og syntes, han var virkelig mager.
Så spurgte han ham:
"Kan du virkelig tage dig af min datter når du ser sådan ud?"
Han svarede:
"Svigerfar, alt er i Guds hænder."
John Bosco svarede: "Jeg hører, hvad du siger."
Lad mig sige sandheden...
Du forstår ikke, hvad svigersønnen mente...
Den gud, han henviste til, var John Bosco.
Han vil kalde ham Gud John Bosco hvis du lader ham gøre det.
Jeg lyver ikke.
Sådan er de unge mænd i dag.
Når han siger, at det er i Guds hænder, betyder det John boscos hænder.
John Bosco er Gud.
Jeg siger det bare,
dette er, hvad vi må finde os i nu om dage.
Når en ung mand vil giftes...
spørger han først til forældrenes formue.
Hvis ikke begge forældre er rige,
fordufter han. Han er væk.
Søster, jeg bliver helt træt. Det er for meget.
Sådan gør børn, når de vil løfte noget, der er alt for tungt.
Min kære, hvis sådan en mand kommer efter dig... så løb!
Sørg for at løbe, så dine fødder rammer ørerne.
Men pas på, at du ikke stikker af fra alle mænd...
Det kunne jo hænde, at du løb forbi din fremtidige ægtemand.
og så kommer vi ikke til at skåle til dit bryllup.
Det, du skal gøre, er, at du først skal se ordentligt på manden
hvis han er en fornuftig fyr, siger du ja.
Men hvis det er en af dem, hvis bukser hænger dem om knæene...
Så stik af!
For disse børn mener, at de har den rette alder...
"Hvis et barn prøver at binde en pose, før han er stor nok, vil vinden komme
og blæse ham væk sammen med posen."
Obiora, hører du, hvad de siger? Hvad vil du med dit liv?
- Hvad for et spørgsmål er det? - Han spurgte dig om noget.
Så den musik, jeg spiller, er ikke god for mig?
Jeg er musiker. I har altid vidst, at det var det, jeg ville.
Er musik dit karrierevalg?
Du ved da godt, at du er igbo?
Kort sagt, så går du hver dag rundt med et musikinstrument
og det i musikkens navn?
Var Osadebe ikke igbo?
Og er det ikke hans musik, du altid spiller her?
Der fik han dig, chef!
Du vinder.
Du vinder, før jeg får noget galt i halsen.
Jeg har i det mindste ikke været i fængsel som Ada og onkel Goddy.
Bland ikke mig ind i dette.
Obiora,
du må ikke komme i fængsel.
Du ligner et nyfødt barns badevand.
hvis du kommer i fængsel, vil du så slippe levende fra det?
Dit skæg ligner Nebukadnesars.
Det første, de gør, er at barbere det af med en flaske.
I det mindste ligner jeg min far med skægget.
Du ved, jeg holder med dig, men jeg siger bare sandheden.
Siger du, at jeg ikke arbejder?
Lad os nu spise, før jeg bliver kvalt i peber.
Hej, far.
Ada, hvordan har du det?
Jeg er okay.
Hvad med dig?
Jeg er Gud taknemmelig for det liv, jeg har. Men, ser du, der kommer en dag i en mands liv,
hvor han beslutter at gøre status.
Det går op for mig, at de fleste bruger al deres tid
på flygtige ting,
på bekostning af alt det, de burde elske
og værdsætte, som f.eks. kærlighed,
livet, familien.
Jeg ventede otte år på, at du skulle blive født.
Det var angstfyldte år.
Og du kom og blev en kilde til stolthed og glæde for mig.
Jeg har set dig vokse op,
og jeg har i den grad tillid til dine evner.
Den største arv...
jeg overgiver til eftertiden...
er dig.
Min datter.
Jeg tænker ikke på døden, men...
som Marie Connely sagde: "Midt i livet er vi i døden,"
så nogle gange, mens vi taler om livet, svæver døden over os.
Du er mit livs pendul.
Hvis du holder op med at svinge,
er jeg færdig.
Jeg er stolt af dig. Du betyder så meget for mig. Kom her.
Tak, far.
Jeg er stolt af dig.
Jeg er så stolt af dig. Ja. Sæt dig.
DAG 5
Hjælp mig.
Frue, hvis De vil til Lagos med det samme, må De gå til bussen.
Men hvis De skal stoppe i Sagamu, må De gå til Lionheart.
Denne bus kører nonstop til Lagos. Vi stopper ikke i Sagamu.
Hvad?! Siger du, jeg skal gå til Lionheart og betale 6.000 naira,
når min destination er Sagamu? Skal jeg måske til Lagos?
Frue.
Hvis De ville med til Sagamu, burde De have været her til tiden.
Busserne til Sagamu har allerede forladt holdepladsen.
Hvis De vil til Lagos, så stig ombord, ellers må De blive her.
Det her er Peace Express til Lagos med kun få stop undervejs.
- Godmorgen, frøken. - Godmorgen.
Ikke nu. Få fat i GM.
Alle ledige chauffører skal samles i mødelokalet. Nu.
- Okay. - Morgen.
De er hurtigere.
Vi kan ikke køre på de smalle veje.
LIONHEART VEJE, BENZINPRISER, SÆNK PRISER
Spørg de små bussers chauffører, de ved det!
De små busser er altid stopfulde.
SMALLE
Vores billetter er alt for dyre.
Hvor meget koster det?
Vores store busser er ikke konkurrencedygtige.
Ikke på fart, ruter, priser... intet!
Vores passagerer er ved at miste tålmodigheden.
De små busselskaber presser os hårdt i øjeblikket.
Vi må investere i små busser for at gøre det billigere. Det er vejen.
SMÅ BUSSER
Ada-naa.
Du ser nedslået ud. Hvorfor?
Lad os bare sige...
at jeg nu forstår, hvad du hele tiden har sagt.
Jamen, jeg er glad for, at du endelig indser det.
Det vigtigste er, at man forstår i sit eget tempo. Det er godt.
Hvor skal vi få små busser fra?
Vi har ikke råd til at købe flere busser nu.
Nej, vi har ikke råd, men hvor...
vi skal finde dem...
Du ved det.
Jeg nævnte det på et tidspunkt.
Maikano Motors.
De har forsøgt at få adgang til den østlige del af landet.
Måske løser vi problemet ved en sammenlægning med dem.
Maikano Motors er et meget stort transportfirma, onkel.
Det ved jeg.
Mon de vil acceptere en sammenlægning?
Hvorfor ikke?
Hør, det er det eneste, de har ønsket meget længe
at komme ind på det østlige marked.
Helst med et velrenommeret og stort transportfirma,
og det er os.
Så...
De finder, hvad de har søgt,
og de har de små busser, vi leder efter, så...
"Eftersom maden er udsøgt, suppen er god,
hvad skulle så afholde gæsten fra at spise?"
Okay.
Jeg tror, det er et forsøg værd.
Godt.
Jeg får et møde i stand, og så vil vi...
Nej, nej...
- Ikke så hurtigt, Ada-nna. - Hvad?
"Du må fjerne brændestykket, der ligger øverst,
før du kan fjerne det nedenunder."
Hvis du forstår, hvad jeg mener.
- Nej, nej, nej! - Odogwu...
Ingen skal tage mit firma fra mig. Ingen! Nej!
Det er en sammenlægning. Der er ingen, der tager firmaet fra dig.
Hvad er så forskellen på en fusionering og Igwe Pascals forslag?
Igwe Pascal vil købe os ud.
Og vi ved begge, at det er slut med Lionheart, hvis det sker.
Men vi kan fusionere.
Med Maikano kan vi stadig
have en slags kontrol over vores skæbne.
Hør, hvad din datter har på hjerte.
Lyt til hende. Vi er helt løbet tør for alternativer.
De vil ikke give os udsættelse med lånet.
Og ingen bank til give os endnu et lån, som sagerne står.
Så det er enten Maikano eller Igwe Pascal, og det er udelukket.
Og... de er hausa?
Lad nu være. Vi taler forretning her.
Godt.
Hvad nu, hvis Maikano ikke accepterer vores betingelser?
Far, overlad det til mig.
Overlad det til os.
"Kast benet til os hunde og overlad kampen til os og ånderne."
Vi klarer det. Det har du selv sagt.
Odogwu.
Ja...
AKANUIBIAN INTERNATIONAL AIRPORT ENUGU
DAG 4
...så med hensyn til... anmoder vi...
Vi anmoder...
De må ansøge... ansøgningen...
Undskyld, at jeg afbryder.
Kan De huske mig?
Huset med swimmingpoolen og alle kvinderne?
- Huset med poolen... - De reddede mig fra at blive snydt
af de svindlere.
- Hvordan har De det? - Fint, tak.
Verden er lille.
Jeg fik ikke mulighed for at takke Dem forleden.
- Nej. - Det glæder mig, at jeg endelig
- kan takke Dem.. - Det skal De ikke
tænke på. Gør blot en god gerning overfor en eller anden.
for man ved aldrig, hvad morgendagen bringer.
- De har ret. Mange tak. - Det endte godt. Tak.
Undskyld. Dette er min niece. Adaeze.
- Mig en fornøjelse. - I lige måde.
Hvor er De på vej hen?
Vi... vi er faktisk på vej til Kano.
Wow. Jeg håber, alt er vel?
Alt er vel. Vi vil gerne træffe...
en vis forretningsmogul i Kano.
De ved, Alhaji Maikano.
Vi vil se, om vi kan slå en handel af med ham.
Har De mødt ham før?
Nej. Men det er min hensigt at mødes med ham, når vi ankommer.
- Wov. - Ja.
Godt, lad mig præsentere mig. Jeg hedder Hamza Maikano.
- Hamza hvad? - Ja.
Manden derovre er min far. Alhaji Danladi Maikano.
Maikano fra Maikano Transport?
Ja.
- Hvad? - Vi er faktisk på vej til Kano.
Så De kan komme med os. Jeg vil præsentere jer.
- Kan jeg hjælpe med bagagen. - Ja, ja.
Wow!
KANO, NIGERIA
Ikke nu, onkel, vent.
Ada-nna.
Du må forhandle med ham alene. Jeg er med på sidelinjen.
Vi skal jo være sammen om dette.
Det er vi også.
Men hør engang, du er lederen. Han ser en leder.
Lederskab er ikke let.
Tal med ham lige over.
En virksomheds overhoved
overfor den anden virksomheds overhoved
Gå, du skal ikke være bange. Jeg er i nærheden.
Okay.
Vær ikke bange.
- Værsågod. - Ja, tak.
Tag endelig plads, frk. Obiagu.
-Tak skal De have.
Hvordan har Deres far det?
Jeg har aldrig mødt ham, men han har noget af et ry.
Jamen, han har det fint. Tak for interessen.
Hvad kan jeg så gøre for Dem?
JO, ser De, jeg ved, at De forsøger få fodfæste i den østlige region.
Jeg er her for at lade Dem vide
at Lionheart Transport er villige til at gøre overgangen gnidningsløs for Dem.
-Er det sandt?
Ja, vi har en flåde på 200 busser
og betjener over 50.000 mennesker om ugen,
for ikke at tale om de 30 års erfaring, vi sidder inde med.
Så jeg tænker, at...
hvis der skete en form for fusionering mellem Deres firma og vores,
så ville mulighederne være uendelige.
Det lyder som en tale, De har øvet Dem godt på, min kære.
Det er ikke en tale, sir.
Så overbevis mig. Hvorfor skulle mit firma tilpasse sig Deres?
Jo, ser De...
Jeg er vokset op i et parkeringsanlæg.
Min far begyndte at tage mig med på arbejde, før jeg kunne kravle.
Jeg så folk komme og gå,
hver med deres egen personlige dagsorden.
Ser De,
familien er det grundlag, som Lionheart er bygget på.
Jeg forstod dette i en tidlig alder, og efterhånden som jeg er blevet ældre.
har jeg indset, at vores vækst er baseret på, hvordan vi behandler andre.
Det samme gælder for Dem.
Deres bedstefar grundlagde Maikano Motors for 65 år siden.
Så lod han firmaet gå i arv til Deres far, og nu er det Dem, der bærer kronen.
De forstår vigtigheden af kontinuitet og anciennitet.
De har sat Dem grundigt ind i tingene.
Sir.
Maikano Motors er et af landets ledende transportfirmaer.
Altså, når vi tænker på de nordlige egne.
Men Lionheart Transport er de sydøstlige egnes hjerte og sjæl.
Jeg tror, at..
med Deres kapital
og vores tekniske know-how,
kan vi, som én stor virksomhed
blive en magtfuld faktor indenfor transportbranchen.
For slet ikke at tale om...
det allervigtigste: at vi har det samme værdisæt.
Hvordan gik mødet med min far?
Rimeligt godt, tror jeg.
Han sagde, at han må tænke over det, så vi krydser fingre.
Han har ikke for vane at tage overilede beslutninger.
Nej, det sagde han.
Men jeg tror virkelig, at aftalen vil være til gavn for begge,
hvis den går igennem.
Det... tror jeg også.
Så mange tak.
Jeg mener ikke, at jeg har fået sagt tak.
Vi ville ikke være kommet så langt, hvis De ikke havde...
Tak ikke mig. Jeg ved præcis, hvordan det er at være i Deres sted.
Virkelig? Hvordan det?
Ser De, for det første er dette ikke kun forretning for Dem.
Det er noget personligt.
Det handler om Deres familie.
Det handler om at bevise Deres værd, især for Deres far.
Jeg ved, hvordan det er at leve i familiens skygge.
De har givet os så meget på et sølvfad, og den eneste måde...
vi kan gøre gengæld, er ved at vise dem, at vi også kan bidrage.
Hvordan tror De, jeg havnede i hænderne på svindlerne i Enugu,
i en forhandling, som jeg håbede, ville give os adgang til Østnigeria?
Jeg var så opsat på at gøre indtryk på min far og vinde hans respekt.
Så, ja, jeg forstår.
Ingen grund til at takke mig hele tiden.
Jeg er sikker på, at Deres far er stolt af Dem.
Vi må afsted.
Det er ved at blive sent, og vi kan ikke nå den sene afgang,
vi må finde et hotel. Kan De anbef...
Nej, Deres ting ligger i bilen.
Jeg har sagt til chaufføren, at han skal vise Dem til gæstehuset.
- Nej, De har gjort nok allerede. - Jeg insisterer.
Tak.
Det var så idt.
Hamza, har jeg ikke ret?
Tak, og mange tak, Alhaji, vi håber at høre fra Dem.
- Det er okay. - Ja.
Godt, Adaeze.
Har de sørget for transport til os?
Ja, til deres gæstehus.
Tak, Alhaji, tak. Mange tak.
ENUGU, NIGERIA
DAG 2
DAG 1
En kola-nød?
Tak.
Hvad sker der?
Intet.
Helt ærligt. Din far er så stædig.
Jeg hører, at De er i bedring.
Naturligvis er jeg i bedring. Kan De ikke se det?
Jeg dør ikke foreløbig.
Jeg er i bedring.
Sådan som det går, er jeg nødt til at overnatte her i byen.
Hvis De har brug for et sted at være,
har jeg også et gæstehus.
Forstår De hausa?
Jeg er født i Zaria.
Jeg studerede der.
Vi strejfede om i byen.
Hvis jeg skal være ærlig, nød jeg meget yoghurten og hirsekagerne.
Overraskende nok.
Det var os imod verden.
Du må gøre noget, for vi skal...
O... kay.
Jeg sværger, det gjorde de ikke for lidt siden.
Ada-nna, hvorfor bliver du nervøs for ingenting?
De morer sig. De ler, de er glade.
Det ser jeg.
Bare rolig, lad mig slutte mig til dem.
DAG 0
Godt, jeg tror, det er på tide, at vi starter mødet.
- Der er ingen grund til at vente længere. - Nej.
- Gå bare i gang. - Tre milliarder er ikke småpenge,
sådan, at overdrage.
Ikke så hurtigt, ikke så hurtigt.
Væk fra den stol. Nu.
- Ud. - Væk fra den stol.
Værsågod at sidde.
- Velkommen, hr. Direktør. - Mange tak.
Chef.
Sikke en overraskelse!
Ja, en vidunderlig overraskelse.
Enhver, som står anklaget for retten,
bør tilbydes muligheden for at forsvare sig selv,
overfor sine anklagere, synes du ikke?
Jo, chef, men De er jo ikke under anklage her.
Nej, tværtimod. Det er lige det, jeg er.
De...
har anklaget min familie for...
inkompetence, uduelighed,
og ikke nok med det,
for at gøre det hele værre,
har De bragt denne sølle fyr, denne... denne skurk ind i min familie.
Hr. Obiagu,
vi behøver ingen skældsord her.
Det her er forretning.
Lad os ikke bære nag.
Pascal, du er et dyr.
Fornærm mig alt det, du vil. Men...
det ændrer ikke på det, der nu skal ske her.
Tiden er udløbet...
og De har tabt.
Hvis jeg var Dem, ville jeg ikke være så sikker.
Læs det grundigt.
Undskyld, hvad er det her?
Det ville hjælpe at læse det.
Et kontraktforslag. Vi har et nyt tilbud at tage stilling til.
I de sidste 30 år,
har min familie...
taget alskens udfordringer op.
Vi befinder os nu overfor en ny udfordring.
En endnu sværere opgave denne gang,
forandringens udfordring.
Denne gang handler det om ekspansion.
Det har De ikke kapital til.
Tror De ikke?
Jeg ved det!
Adaeze.
De damer og herrer, lad mig præsentere Dem for
Lionhearts nye aktionærer.
Alhaji Danladi Maikano, og hans søn, Hamza.
Umuligt!
Er det Deres alvor?
Vi har indgået en aftale med Maikano Motors om at forene vores flåder.
Hvis De ser på kontrakterne foran Dem,
vil De se, at sammenlægningen er fordelagtig for begge parter.
Den gør det muligt for os at søge ny muligheder og udvide
uden at skulle anskaffe de små busser.
Men det vigtigste er,
at aftalen gør det muligt for os at bevare kontrollen over Lionheart.
Dejligt! Vidunderligt!
Det her er...
noget værre sludder.
Sam.
Er du her stadig?
- Op af stolen! Skrid! - Jo længere, du bliver,
des mere ligegyldig bliver du for os.
Vil du venligst gå?
God dreng.
Værsågod.
Velkommen til, Maikano.
Tak, min bror.
Her vil jeg gerne fremsætte en erklæring.
Jeg agter at trække mig tilbage fra min post
som leder og generaldirektør
for denne virksomhed.
Jeg tror, jeg har fremelsket en afløser,
min datter Adaeze,
for jeg mener, at hun har alle de egenskaber
der skal til for at lede denne virksomhed.
For at sikre, at jeg ikke bare påtvinger Dem hende,
kunne De jo stemme om det, hvis De synes.
- Åh ja. Ja. - Men jeg kan stærkt anbefale hende.
Ja, hvorfor ikke.
Alle de, der stemmer for sig "ja".
Ja.
Det er vedtaget, ingen stemmer imod.
Ja...
- Min datter. - Tak, far.
Ada-nna.
- Tak. - Tillykke.
Ja. Tillader De?
Tlllykke!
DIREKTØR OBIAGUS AFSKEDSFEST
Hej. Hej.
Alhaji. Jeg håber, du hygger dig.
- Jeg er her for at nyde aftenen. - Dejligt.
Er der noget, jeg kan byde på...
Hvad er det? Okay.
Jeg er træt.
Forresten,
Jeg vil gerne udskifte tæppet på det kontor.
Den bordeaux farve giver mig hovedpine.
- Blå... - Jeg tror, De har en beundrer, frøken
Hvad?
Lad være med at stirre, Onyinye.
Hej, Adaeze.
Hamza, hej!
Hvordan har du det?
Fint. Har du... Får du en aften ud af det?
Åh jo, jo da.
Jeg er Onyinye. Jeg går nu.
Okay.
Jeg troede, han dyrkede hip-hop?
Bliver det ikke bedre?
Du kender ikke din søn. Du får snart at se, hvad han gør.
- Min bror! - Nå, okay.
God aften, damer og herrer.
Først og fremmest ønsker jeg at sige et stort tillykke til min far...
i anledning af hans fratrædelse.
Og jeg har en særlig sang til dig...
Den hedder "Obiagu".
Wow.
TILEGNET AMAKA IGWE
LIONHEART TRANSPORT A/S
Åbn porten.
Du taler altid ned til mig!
Er det måske ikke det samme arbejde, vi har?
Og alligevel giver du mig ordre om at åbne porten.
Skal du tale sådan til mig?
Der er vist noget i vejen med dig.